På ny åbnede der sig udsigt til at genvinde Sønderjylland for Danmark, da hertug Gerhard i [[1404]] faldt mod ditmarskerne, og Skondelev støttede ivrig [[Margrete 1.|dronning Margrethe]] i hendes forsøg på at træde i faderens fodspor; blandt andet overlod han hende mod en årlig afgift bispestolens 2 faste borge, [[Svavsted]] og [[Stubbe (Slesvig)|Stubbe]], og her sad nu danske slotshøvedsmænd helt nede ved Holstens grænse.<ref name="DBL 57"/> Med voksende ængstelse så holstenerne deres magt stadig trænges tilbage, og deres vrede rettede sig især mod Skondelev. I februar 1410, da han opholdt sig i [[Flensborg]], blev han overfaldet af holstenske adelsmænd; hans køgemester blev nedhugget, han selv, såret og halvnøgen, førtes som fange syd på. Snart kom han dog atter fri; Margrethe fortsatte med held sin stræben, og ved hendes død var mesteparten af landet i de danskes hænder, sikret ved en 5-årig stilstand.<ref name="DBL 57f">[[Kristian Erslev|Erslev, Kr.]]: [https://runeberg.org/dbl/16/0059.html "Skondelev, Hans"] i ''[[Dansk biografisk Leksikon]]'', 1. udgave, bind XVI, s. 57f</ref>
Personbillede_savnes